[{"text_idx": "#000001", "text": "Ekskurso lau\u0306 spuroj de Zamenhof"}, {"text_idx": "#000002", "text": "La plej fama pola sciencfikciaj\u0302o en la unua Esperanto-traduko. La mondkonata romano de Stanis\u0142aw Lem estis eldonita en pli ol 40 lingvoj."}, {"text_idx": "#000004", "text": "Solaris estas la plej fama pola sciencfikcia romano verkita de Stanis\u0142aw Lem (1921\u20132006), unuafoje eldonita en 1961, tradukita en pli ol 40 lingvojn. La libro prezentas originalan ekster\u00adterulon \u2013 la titolan planedon kov\u00adras s\u0302ajne inteligenta, kreopova oce\u00adano \u2013 kaj la penadojn kon\u00adtakti g\u0302in; la romano estas an\u00adkau\u0306 satiro pri la scienco vane prov\u00adanta kompreni la univer\u00adson, pesimisma vizio pri la ho\u00admaj soleco kaj malforteco, fine rakonto pri pasema, fatala amo. C\u0302i tiu eldono de la mondkonata klasikaj\u0302o estis farita kaj publikigita kadre de la eventoj okazantaj en la Jaro de Stanis\u0142aw Lem."}, {"text_idx": "#000005", "text": "Ni ekiras la kosmon pretaj por c\u0302io, nome por soleco, lukto, martireco kaj morto. Modestaj, ni ne diras tion lau\u0306te, sed foje ni opinias nin grandiozaj. Dume, dume tio ne sufic\u0302as, kaj nia preteco montrig\u0302as nura pozo. Ni tute ne volas konkeri la kosmon, ni volas nur vastigi Teron g\u0302is la limoj de g\u0302i. Iuj planedoj estu dezertaj kiel Saharo, aliaj glaciaj kiel la polusoj au\u0306 tropikaj kiel la brazila g\u0302angalo. Ni estas humanaj kaj noblaj, celas ne konkeri aliajn rasojn, sed havigi al ili niajn valorojn por reciproke transpreni ilian hered\u00adaj\u0302on. Ni trovas nin la kavaliroj de la sankta Kontakto. Jen la dua falso. Ni serc\u0302as neniun krom homoj. Ni ne bezonas aliajn mondojn. Ni bezonas spegulojn. Ni ne scias kion fari kun aliaj mondoj. Sufic\u0302as unu, kaj ni sufokig\u0302as en g\u0302i."}, {"text_idx": "#000006", "text": "Fragmento de la libro (pdf)\nEkranfono Solaris por via komputilo (1920\u00d71080 px)"}, {"text_idx": "#000007", "text": "Eble ankau\u0306 plac\u0302us al vi..."}, {"text_idx": "#000013", "text": "Vi devas esti ensalutinta por rajti komenti."}]